Róbert Pobožný

**Róbert Pobožný** (1890–1972) var en slovakisk katolsk biskop.

## Liv og virke
### Bakgrunn
Robert Pobožný ble født i Tisovec den 30. mai 1890, som sønn av Benjamín og Maria (neé Schmidt). Faren hans var jernstøper. 

Han gikk på gymmnasium i Rožňava og studerte deretter teologi ved *[[Collegium Pazmanianum]]* i Wien.
### Prest
Den 4. september 1913 ble han ordinert til prest. I 1915 fikk han en doktorgrad i teologi. Han var en kort periode kapellan i Gelnica og tjenestegjorde deretter i bispekurien i Rožňava. Etter oppløsningen av Østerrike-Ungarn og etableringen av Tsjekkoslovakia, deltok han i forhandlingene mellom den tsjekkoslovakiske regjering og Den hellige stol. Han var en del av kommisjonen som utarbeidet *Modus Vivendi*-avtalen. Den ble undertegnet i januar 1928 mellom Den hellige stol og Tsjekkoslovakia og inneholdt bestemmelser for justering av grensene til kirkeprovinsene og utnevnelse av biskoper.

Den 22. februar 1945, etter biskop Michal Bubničs død, valgte kannikkapitlet ham til kapitularvikae. I 1948, takket være erfaringene fra forhandlingene mellom Den hellige stol og staten, deltok han på vegne av Slovakias biskoper i møtene i sentralkomiteen til tsjekkernes og slovakenes nasjonale front, organet som ble opprettet for å ta kontroll over staten etter Andre verdenskrig, i Praha.

### Biskop, apostolisk administrator av Rožňava
Den 25. juli 1949 utnevnte pave Pius XII ham til apostolisk administrator av Rožňava og titulærbiskop av *Neila*. Han ble ordinert til biskop den 14. august 1949 av metropolitanerkebiskopen av Olomouc, Josef Karel Matocha, med biskopen av Spiš, Ján Vojtaššák og eparken av Prešov, Pavol Peter Gojdič, som medkonsekratorer.

Etter at den kommunistiske regjering med makt oppløste seminarer og religiøse ordener, ordinerte biskop Pobožný i hemmelighet flere prester. Blant annet vigslet han også jesuitten Pavol Hnilica den 29. september 1950. Den 2. januar 1950 ordinerte han ham til biskop. Denne bispevielsen fant sted uten Den hellige stols viten, innenfor de såkalte «meksikanske fakulteter» og ble deretter akseptert uten forbehold.

Etter at den kommunistiske regjeringen med makt hadde oppløst seminarer og religiøse ordener, ordinerte biskop Pobožný likevel i hemmelighet flere prester. Den mest bemerkelsesverdige ordinasjonen var av Pavol Hnilica S.J. (født 1921m død 2006), først som prest og deretter 2. januar 1951 som biskop. På grunn av hemmeligholdet rundt religiøse aktiviteter på den tiden, fant denne ordinasjonen sted uten Vatikanets viten, men den ble senere akseptert uten forbehold av Den hellige stol.

De kommunistiske myndigheter isolerte ham gradvis fra prestene og troende, og han ble til slutt holdt i husarrest i bispesetet. I 1953 ble han, sammen med andre tsjekkiske og slovakiske biskoper, internert i Myštěves, nær Nový Bydžov, og senere i Roželov, hvor han ble værende til 1956.

Han deltok i andre, tredje og fjerde sesjon i Det andre Vatikankonsil. Under oppholdet i Roma informerte han pave Paul VI skriftlig om at han hadde ordinert Pavol Hnilica til biskop. Paven bekreftet senere ordinasjonen og tildelte Hnilica titulærbispedømmet *Rusado*.

Mellom 1965 og 1969, som president for den slovakiske liturgiske kommisjon, bidro mgr. Róbert Pobožný betydelig til innføringen av liturgisk reformer i landet. I Slovakia ble Novus Ordo Missae definitivt innført fra 30. november 1969, den første søndag i advent. Den første messe på slovakisk ble feiret den 10. november i kirken *St. Frans Xavier* i Rožňava.

Han døde i Rožňava den 9. juni 1972 i en alder av 82 år. 

De kommunistiske myndighetene tillot ikke Den hellige stol å nominere en etterfølger, og derfor forble bispestolen stående tom frem til februar 1990, da pave Johannes Paul II kalte Eduard Kojnok til å etterfølge ham.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Pave Benedikt XV (1854-1922) *1907
*'Pave Pius XII (1835-1958) *1917
* Erkebiskop Saverio Ritter (1884-1951) *1935
* Erkebiskop Josef Beran (1888-1969) *1946
* Erkebiskop Joseph Matocha (1888-1961) *1948
* Biskop *Robert Pobožný* (1890-1972) *1949

## Referanser